শিল্পী সরকার অপু

শিল্পী সরকার অপু একজন বাংলাদেশি অভিনেত্রী, নাট্যকার ও শিক্ষিকা। তিনি মূলত মঞ্চ, টেলিভিশন নাটক এবং চলচ্চিত্রে তার অভিনয় দক্ষতার জন্য পরিচিত। আশির দশকে জনপ্রিয় ধারাবাহিক নাটক এইসব দিনরাত্রি-তে ‘শাহানা’ চরিত্রে অভিনয়ের মাধ্যমে তিনি দর্শকমহলে পরিচিতি লাভ করেন। তার অভিষিক্ত টিভি নাটক সুখের উপমা এবং চলচ্চিত্র নিরন্তর। দীর্ঘ কর্মজীবনে তিনি অসংখ্য টেলিভিশন নাটক, স্বল্পদৈর্ঘ্য চলচ্চিত্র ও পূর্ণদৈর্ঘ্য চলচ্চিত্রে অভিনয় করেছেন, যার মধ্যে স্বপ্নজাল, ভয়ংকর সুন্দর, দেবী, ও গুণিন বিশেষভাবে উল্লেখযোগ্য।

তিনি শিক্ষকতা পেশায়ও তিনি যুক্ত ছিলেন এবং একজন সমাজসচেতন শিল্পী হিসেবে তরুণ প্রজন্মের সঙ্গে তার মেলবন্ধন দৃঢ়। তার সন্তান ইয়াশ রোহানও একজন টিভি ও চলচ্চিত্র অভিনেতা হিসেবে দেশের বিনোদন জগতে নিজস্ব অবস্থান তৈরি করেছেন।
কর্মজীবন
শিল্পী সরকার অপু আশির দশকের শুরুর দিকে বাংলাদেশ টেলিভিশনের জনপ্রিয় ধারাবাহিক নাটক ‘এইসব দিনরাত্রি’-তে ‘শাহানা’ চরিত্রে অভিনয়ের মাধ্যমে অভিনয় জগতে প্রবেশ করেন এবং দর্শকনন্দিত হন। এরপর থেকে তিনি ধারাবাহিকভাবে ‘উজান গাঙের নাইয়া’, ‘মিস শিউলি’, ‘যে শহরে টাকা ওড়ে’, ‘দ্য লাস্ট অর্ডার’সহ বহু জনপ্রিয় নাটকে গুরুত্বপূর্ণ চরিত্রে অভিনয় করেছেন।

চলচ্চিত্রেও তিনি সমানভাবে সক্রিয় ছিলেন। তার অভিনীত উল্লেখযোগ্য চলচ্চিত্রের মধ্যে রয়েছে স্বপ্নজাল, ভয়ংকর সুন্দর, দেবী, গুণিন, লাল মোরগের ঝুঁটি, ১৯৭১ সেই সব দিন এবং রক্ত জবা। এছাড়া আন্তর্জাতিক স্বীকৃতিপ্রাপ্ত স্বল্পদৈর্ঘ্য চলচ্চিত্র ‘দ্য সৌল’-এও তিনি অভিনয় করেন, যা কান চলচ্চিত্র উৎসবে মনোনীত হয়।

অভিনয়ের পাশাপাশি তিনি নাট্যকার হিসেবেও কাজ করেছেন এবং শিক্ষকতা পেশায় নিজেকে যুক্ত রেখেছেন। তার অভিনীত বহু নাটক ও চলচ্চিত্রে তিনি মায়ের চরিত্রে দারুণ দক্ষতা ও আবেগের প্রকাশ ঘটিয়েছেন, যা তাকে বাংলা নাট্যাঙ্গনে এক অনন্য উচ্চতায় নিয়ে গেছে।

 চলচ্চিত্রের তালিকা 

 চলচ্চিত্র 
বছরশিরোনামভূমিকাপরিচালকটীকা২০০৬নিরন্তরফরিদাআবু সাইয়ীদঅভিষিক্ত চলচ্চিত্র২০১৭ভয়ংকর সুন্দরঅনিমেষ আইচ২০১৮স্বপ্নজালশুভ্রার মাগিয়াস উদ্দিন সেলিমদেবীঅনম বিশ্বাসদহনসুমনের মারায়হান রাফী২০১৯সাপলুডুগোলাম সোহরাব দোদুলকাঠবিড়ালীকাজলের মানিয়ামুল হাসান মুক্তা২০২১লাল মোরগের ঝুঁটিনুরুল আলম আতিকঅলাতচক্রহাবিবুর রহমান২০২২পরাণরায়হান রাফীরেডরামসোহেলের মাভিকি জাহেদগুণিনগিয়াসউদ্দিন সেলিমবীরত্বসাইদুল ইসলাম রানাদাগসঞ্জয় সমাদ্দারওয়েব চলচ্চিত্র২০২৩জাহানজাহানের মাআতিক জামানওয়েব চলচ্চিত্রমাঅরণ্য আনোয়ার১৯৭১ সেই সব দিনহৃদি হক২০২৪বুকিংমিজানুর রহমান আরিয়ানওয়েব চলচ্চিত্র২০২৫এশা মার্ডার: কর্মফলসানী সানোয়ারআসন্নবিলডাকিনিফজলুল কবীর তুহিনবীরাঙ্গনার যুদ্ধরবিউল সিকদারকাঠগোলাপসাজ্জাদ খান

 টিভি/ওয়েব ধারাবাহিক 
বছরশিরোনামভূমিকাপরিচালকওটিটিটীকা২০২২নিখোঁজরাবেয়া আহমেদরিহান রহমানচরকিপেটকাটা ষঅন্তরানুহাশ হুমায়ূন২০২৩মোবারকনামাপারভীন বেগমগোলাম সোহরাব দোদুলহইচই২০২৪রঙিলা কিতাবসোমা খালাঅনম বিশ্বাস

 ব্যক্তিজীবন 
শিল্পী সরকার অপু ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে স্নাতক সম্পন্ন করেছেন। ১৯৮৩ সালের ২৩ নভেম্বর তিনি অভিনেতা, নির্মাতা ও সাংবাদিক নরেশ ভূঁইয়া-কে বিয়ে করেন। এই দম্পতির তিন সন্তান রয়েছে, যাদের মধ্যে মেজো ছেলে ইয়াশ রোহান বর্তমান প্রজন্মের একজন জনপ্রিয় চলচ্চিত্র অভিনেতা।

ছোটবেলা থেকে নাচ করতেন। ঢাকা বিশ্ববিদ্যালয়ে ভর্তি হওয়ার পর থেকে মঞ্চ ও থিয়েটারে কাজ করা শুরু করেন। অভিনয়ের পাশাপাশি তিনি শিক্ষকতা পেশায় যুক্ত ছিলেন এবং ‘আরামবাগ স্কুল অ্যান্ড কলেজ’-এ সিনিয়র শিক্ষক হিসেবে দায়িত্ব পালন করেছেন।

তথ্যসূত্র

বহিঃসংযোগ


বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:বাংলাদেশী হিন্দু
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী